  Майя Бывальцева Покчи гужем Удмуртие вуоз шутэтскон нуналъёсы. Покчиарняе, 22-тӥ куарусёнэ, элькунын шунытскоз, ивортӥз Facebook мерлыко вотэсын улосвылысь Гидрометцентрлэн куазез чакланъя ёзэтэзлэн кивалтӥсез Алла Шумихина. Солэн верамезъя, пуксёнэ зоръёс ӧжытгес луозы, куд-ог интыосын гинэ усёзы. Вирнуналлэн кыкетӥ ӝыныяз но покчиарняе Удмуртие шуныт омыр вуоз. Сое лымшорысь циклон ваёз. Со дыре ик, со нуналъёсы зоръёс тросгес луозы. Куазь тӧло возиськоз, но шунытскоз. Удмуртарняе, 23-тӥ куарусёнэ, зор куд-ог интыосын гинэ мыноз. Шутэтскон нуналъёсы шуныт но кӧс луоз. «Нырысь чакланъёсъя, кӧснуналэ но арнянуналэ нуназе +15…+20 градус луоз», — ивортӥз Шумихина. Тегъёс: Мерлык Ижкар Удмуртия куазь  